Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 433/11/6611	Zvolen, 3.3.2014
EEČ : 2-51-50-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.6.2012, spisová značka 1 Pv 433/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
vedeného proti obvinenému XXXXX na tom skutkovom základe, že v presne nezistenom čase dňa 24.5.2011 vo Zvolene, okres XXXXX na Sosnovej ulici najprv vo dvore rodinného domu XXXXX a následne na miestnej komunikácii pred uvedeným dvorom fyzicky napadol XXXXX, nar. XXXXX, bytom XXXXX tým spôsobom, že po predchádzajúcej slovnej hádke ho približne päťkrát udrel dlaňou ruky a zovretou päsťou do oblasti tváre, dva krát do ľavého ramena, strkal ho do pliec, dva krát ho udrel do päsťou do ľavého ramena a ťahal ho vonku z auta za ľavú ruku, čím mu týmto svojím konaním spôsobil pomliaždenie tváre obojstranne s podkožnou krvnou podliatinou v oblasti obidvoch jarmových kostí, pomliaždenie ramena s dobou liečenia a PN v trvaní 14 dní.     

Uznesením prokurátora Okresnej prokuratúry XXXXX zo dňa 11.6.2012, spisová značka 1 Pv 433/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Poverený príslušník OO PZ XXXXX uznesením zo dňa 20.09.2011 pod sp. zn. ČVS:ORP-1494/ZV-ZV-2011 postupom podľa § 206 ods. l Tr. poriadku vzniesol obvinenie XXXXX prečin ublíženia na zdraví podľa § 156 ods. 1 Trestného zákona a iné na tom skutkovom základe, že v presne nezistenom čase dňa 24.5.2011 vo Zvolene, okres XXXXX na Sosnovej ulici najprv vo dvore rodinného domu XXXXX a následne na miestnej komunikácii pred uvedeným dvorom fyzicky napadol XXXXX, nar. XXXXX, bytom XXXXX tým spôsobom, že po predchádzajúcej slovnej hádke ho približne päťkrát udrel dlaňou ruky a zovretou päsťou do oblasti tváre, dva krát do ľavého ramena, strkal ho do pliec, dva krát ho udrel do päsťou do ľavého ramena a ťahal ho vonku z auta za ľavú ruku, čím mu týmto svojím konaním spôsobil pomliaždenie tváre obojstranne s podkožnou krvnou podliatinou v oblasti obidvoch jarmových kostí, pomliaždenie ramena s dobou liečenia a PN v trvaní 14 dní.     

Po skončení skráteného vyšetrovania prokurátor okresnej prokuratúry XXXXX  uznesením zo dňa 11.6.2012, sp. z. 1 Pv 433/11, právoplatnom dňa 30.6.2012 trestné stíhanie obvineného XXXXX podľa § 216 ods.1 Tr. por. podmienečne zastavil, pričom obvinenému  určil skúšobnú dobu v trvaní l8 mesiacov.
	Vzhľadom na to, že uplynula skúšobná doba, ktorá bola určená uznesením o podmienečnom zastavení trestného stíhania podľa § 216 ods. 1 Trestného poriadku v trvaní 18 mesiacov overil som, ako sa obvinený v jej priebehu správal a či viedol riadny život.

	Podľa odpisu z Registra trestov GP SR vyplýva, že obvinený XXXXX nebol v skúšobnej dobe súdne trestaný, resp. odsúdený za žiadny trestný čin. Z výpisu z evidencie priestupkov vyplýva, že obvinený XXXXX nemá v evidencii priestupkov od roku 2010 žiadny záznam. Z odpovede poškodeného XXXXX zo dňa 3.2.2014 na to, či mu obvinený uhradil vzniknutú škodu vo výške 461,40 €, na úhradu ktorej bol zaviazaný v uznesení o podmienečnom zastavení trestného stíhania vyplýva, že poškodenému bola uhradená škoda v plnej výške. Z príslušnej lustrácie tiež vyplynulo, že proti XXXXX sa v súčasnosti nevedie žiadne trestné stíhanie. 
	
Vzhľadom na to, že obvinený viedol v skúšobnej dobe riadny život, nedopustil sa žiadneho protiprávneho konania a splnil povinnosti, ktoré mu boli uložené, bolo rozhodnuté tak, ako je uvedené vo výrokovej časti tohto uznesenia, nakoľko boli splnené podmienky vyslovenia osvedčenia v zmysle 217 ods. 1 Trestného poriadku. 

	Podľa § 217 ods. 4 Trestného poriadku, právoplatnosťou tohto uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

	Je potrebné tiež poukázať na tú skutočnosť, že obvinený sa z uvedeného konania poučil a je možné predpokladať, že v budúcnosti povedie riadny život.  

Vzhľadom na vyššie uvedené skutočnosti možno konštatovať, že obvinený XXXXX viedol v skúšobnej dobe riadny život a preto som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hric
prokurátor